
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας, εγχωρίου περιουσίας δασικής έκτασης' 
στη θέση «Αγ. Πελαγία» της Κοινότητας Ποταμού Κυθήρων,· 
της Νομαρχίας Πειραιά...·. .' 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Σεισμοπλήκτων» 


(Π.Ε.ΧΧΙΙ) της κοινότητας Σταυρακίου (Ν. Ιωαννίνων). ... 2 

ΑΠΟΦΑΣΕΙΣ 

Τροποποίηση ρυμοτομικού σχεδίου Δήμου Αγ. Δημητρίου στο ΟΤ. 

653.. 3 

Έγκριση ρυμοτομικού σχεδίου του οικισμού ΑΕΡΟΧΩΡΙ της κοινό¬ 
τητας Νότιας Ν. Πέλλας και καθορισμός όρων και περιορισμών 
δόμησης των οικοπέδων αυτού. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Α/346478 (1) 

Κήρυξη ως αναδασωτέας, εγχωρίου περιουσίας δασικής έκτασης στη 
θέση «Αγ. Πελαγία» της Κοινότητας Ποταμού Κυθήρων, της Νο¬ 
μαρχίας Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1) Τις διατάξεις: α) Του άρθρου 117 παρ. 3 του Συντάγματος της 
Ελλάδος. 

β) Των άρθρων 188 - 205 του Ν.Δ. 86/69 «περί Δασικού Κώδι- 
κος» και άρθρ. 37 - 44 του Ν. 998/79. 

γ) Του Νόμου' 3200/1955 «περί διοικητικής αποκεντρώσεως», σε 
συνδυασμό με τις διατάξεις του Ν.Δ. 532/1970 «περί συμπληρώσεως 


των διατάξεων περί διοικητικής αποκεντρώσεως» και του 709/1970 
Β. Δ/τος, που εκδόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 
α) 160417/1180/8.7.1980 

β) 182447/3049/24.9.1980 
γ) 141823/24.2.1983 

3) Τις προτάσεις που υποβλήθηκαν με τις 1621 και 3269/1990 
αναφορές του αρμόδιου Δασαρχείου Πειραιά, σχετικά με την κήρυξη ως 
αναδασωτέας της κατωτέρω δασικής έκτασης, εμβαδού 2020 τ.μ. που 
καλύπτονταν από σχίνα και αστάλάθους και εκχερσώθηκε παράνομα 
από τον Παναγιώτη Σουρή κάτοικο Αθηνών. 

Επειδή η έκταση χρειάζεται προστασία για την επαναδήμιουργία της 
δασικής βλάστησης που καταστράφηκε ολοσχερώς από εκχέρσωση το 
χρονικό διάστημα Ιανουάριος 1988 μέχρι 13 Μαρτίου 1990 και η 
οποία θ’ αποκατασταθεί με φυσική αναγέννηση ή με πρόγραμμα τεχνη¬ 
τής αναδάσωσης μέσα σε τρία χρόνια που θα καταρτίσει το αρμόδιο Δα¬ 
σαρχείο Πειραιά και δεν υπάρχει φιλοδασική επιτροπή για να γνωμοδο- 
τήσει πάνω στο θέμα αυτό, αποφασίζουμε: 

Κηρύσσουμε ως (αναδασωτέα, με σκοπό την προστασία για την επα- 
ναδημιουργία της δασικής βλάστησης, που εκχερσώθηκε εγχώριος πε¬ 
ριουσία δασική έκταση 2,020 στρέμματα. 

Η έκταση αυτή, που βρίσκεται στη θέση «Αγία Πελαγία» της περιφέ¬ 
ρειας της Κοινότητας Ποταμού Κυθήρων Νομαρχίας Πειραιά, καλύ¬ 
πτονταν από σχίνα και ασπαλάθους και καταστράφηκε ολοσχερώς από 
Ιανουάριο 1988 μέχρι 13.3.1990. 

Σχετικό το σχεδιάγραμμα με κλίμακα 1:1000, .το οποίο αποτελεί 
αναπόσπαστο μέρος της απόφασης αυτής και στο οποίο η έκταση φαίνε¬ 
ται με τα στοιχεία ΑΒΓ ΔΕΖΗΘΑ και έχει όρια: 

Ανατολικά: Αγροτική έκταση 

Δυτικά: Δασική έκταση 

Βόρεια: Δασική έκταση 

Νότια: Αγροτική έκταση 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνά με το Νόμο 998/79. 

Πειραιάς, 3 Δεκεμβρίου 1990 

Ο Νομάρχης 
ΠΑΝΑΓ. ΓΥΦΤΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ματαγματα 

Αριθ. Γ· 67524 ( 2 ) 

Έγκριση πολεοδομιχής μελέτης της περιοχής «Σεισμοπλήκτων» 
(Π.Ε.ΧΧΙΙ) της κοινότητας Σταυρακίου (Ν. Ιωαννίνων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4) του Ν. 1337/1983 «Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις» (Α 33), όπως το άρθρο 6 τρο¬ 
ποποιήθηκε με την παρ. 2 του άρθρου 8 του Ν. 1512/1985 «τροποποί¬ 
ηση και συμπλήρωση πολεοδομικών διατάξεων, ρύθμιση συναφών θε¬ 
μάτων και θεμάτων του Ταμείου Νομικών» (Α 4). 

2. Τις διατάξεις του άρθρου 3 του Ν. Δ/τος της 17.7.1923 «περί 
σχεδίων πόλεων κλπ.» (Α' 228), όπως μεταγενέστερα τροποποιήθηκε 
και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9 του Ν. 1557/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 13 (παρ. 1, 2, 3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ)» (Α' 141) και το άρθρο 
1 (παρ. 3, 4) του Ν. 1772/1988 «Τροποποίηση διατάξεων του Ν. 
1577/1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την 71877/3169/29.10.1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (Γ.Π.Σ.) της πόλης των Ιωαννίνων και των κοινο¬ 
τήτων Ανατολής, Κατσικά των οικισμών Βελισσαρίου, Πεντέλης, Τσι- 
φλικόπουλου κοινότητας Σταυρακίου και του οικισμού Εξοχής.κοινότη¬ 
τας Περάματος (Δ' 58)» όπως τροποποιήθηκε με την 61599/3522/ 
18.6.1988 απόφαση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων «τροποποίηση της υπ’ αριθ. 71877/ 
3169/29.10.1986 απόφασης του Υπουργού Περιβάλλοντος, Χωρο¬ 
ταξίας και Δημοσίων Έργων «Έγκριση Γενικού Πολεοδομικού Σχεδίου 
(Γ.Π.Σ.) της πόλης των Ιωαννίνων και των κοινοτήτων Ανατολής, Κα¬ 
τσικά των οικισμών Βελισσαρίου - Πεντέλης - Τσιφλικόπουλου κοινό¬ 
τητας Σταυρακίου και του οικισμού Εξοχής κοινότητας Περάματος (Δ 
58)» (Δ' 658)». 

6. Την 53202/3741/90 απόφαση του Υπουργού Περιβάλλοντος, 
Χωροταξίας και Δημοσίων Έργων «Χαρακτηρισμός ως πυκνοδομημέ- 
νου τμήματος της πολεοδομικής ενότητας XXII κοινότητας Σταυρακίου 
(Ν. Ιωαννίνων)». 

7. Τις 124/1987, 151/1987 και 166/1987 γνωμοδοτήσεις του 
Κοινοτικού Συμβουλίου Σταυρακίου. 

8. Την από 18.8.1988 (αριθ. συνεδρ. 19) γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος (ΣΧΟΠ) Ν. Ιωαννί- 
νων. 

9. Τις 377/1990 και 538/1990 γνωμοδοτήσεις του Συμβουλίου 
της Επικράτειας με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας XXII (περιοχή Σεισμοπλήκτων) της κοινότητας Σταυρακίου (Ν. 
Ιωαννίνων) με τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρου γυμνασίου - λυκείου, δημοτικού 
σχολείου, νηπιαγωγείου, παιδικού σταθμού, αθλητικού πυρήνα, προ¬ 
γράμματος κοινωνικής κατοικίας όπως φαίνονται στα σχετικά τέσσερα 
(4) χρωματισμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την 67524/1990 πράξη του και που αντίτυπά τους σε 
φωτοσμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3 

1. Στο τμήμα του οικοδομικού τετραγώνου που προορίζεται για πρό¬ 
γραμμα κοινωνικής κατοικίας και χαρακτηρίζεται με στοιχείο Κ στα 
σχετικά διαγράμματα επιτρέπεται η χρήση γενικής κατοικίας όπως 
προσδιορίζεται με το άρθρο 5 του Π. Δ/τος 81/80 (Α 27). 

2. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας όπως προσδιορίζεται με το άρθρο 4 του παραπάνω Π. 
Δ/τος. 

Άρθρο 4 

Στο πρόσωπο των οικοπέδων οικοδομημένων ή μη της παραπάνω 
περιοχής επιβάλλεται προκήπιο πλάτους δύο και μισό (2,5) και τεσσά¬ 
ρων (4) μέτρων, όπως φαίνεται στα ίδια διαγράμματα. 

, Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς, ΙΙΒ και ΙΙΒ1 όπως 
φαίνεται στα ίδια διαγράμματα ως εξής: 

1. Ελάχιστο πρόσωπο: δέκα πέντε (15) μέτρα. 

- Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα που έχουν κατά τη δημοσίευση του 
παρόντος: 

- Ελάχιστο πρόσωπο: δώδεκα (12) μέτρα 

- Ελάχιστο εμβαδόν: διακόσια πενήντα (250) τ.μ. και 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 και έχουν: 

- Ελάχιστο πρόσωπο: οκτώ (8) μέτρα 

- Ελάχιστο εμβαδόν: εκατόν πενήντα (150) τ.μ. 

3. Επί πλέον των προϋποθέσεων των παραγράφων 1 και 2 τα οικό¬ 
πεδα θεωρούνται άρτια και οικοδομήσιμα εφόσον μέσα στο οικοδομή¬ 
σιμο τμήμα τους εγγράφεται κάτοψη κτιρίου με ελάχιστη επιφάνεια πε¬ 
νήντα (50) τετρ. μέτρων και ελάχιστη πλευρά (5) μέτρων. 

4. Μέγιστο ποσοστό κάλυψης: 

- Για τον τομέα ΙΙΒ σαράντα τοις εκατό (40%) της επιφάνειας τους. 

- Για τον τομέα ΙΙΒ1 πενήντα τοις εκατό (50%) της επιφάνειας 
τους. 

5. Συντελεστής δόμησης: 

- Για τον τομέα ΙΙΒ: έξι δέκατα (0,6) 

- Για τον τομέα ΙΙΒ Π. οκτώ δέκατα (0,8) 

6. Μέγιστο επιτρεπόμενο ύψος των κτιρίων. 

— Για τον τομέα ΙΙΒ: επτά και μισό (7,5) μέτρα. 

- Για τον τομέα ΙΙΒ1: εννέα και μισό (9,5) μέτρα. 

7. Επιβάλλεται η κατασκευή στέγης πάνω από το μέγιστο επιτρεπό¬ 
μενο ύψος των κτιρίων ύψους μέχρι 1,5 μέτρο και κλίσης 35%. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 430965/1461 (3) 

Τροποποίηση ρυμοτομικού σχεδίου Δήμου Αγ. Δημητρίου στο ΟΤ. 

653. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθρου 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκ. με αρ. Α7/13.1/17/11,12.72. 

6. Το Π. Δ/γμα 910/77 «περί Οργανισμού Τ.Δ.Ε.». 

7. Το Ν. 1032/80 περί ΧΟΠ. 

8. Το Ν. 1558/85 «περί Κυβερνήσεως και Κυβερνητικών Οργά¬ 
νων» άρθρο 24 παρ. 1. 

9. Τους Ν. 1232/82 και 1235/82. 

10. Την Υπουργική απόφαση 7524/1151/83 (ΦΕΚ 767/Β/ 
83). 

11. Την με αρ. 34/90 απόφαση Δημ. Συμβουλίου Αγ. Δημητρίου. 

12. Τη γνωμοδότηση του Ν.Σ. ΠΕΧΩΔΕ από τη συνεδρίαση της 
18.10.90 πρακτ. 34, αποφασίζουμε: 

Εγκρίνεται η τροποποίηση του εγκ. ρυμ. σχεδίου Αγ. Δημητρίου 1) 
με μερικό αποχαρακτηρισμό του ΟΤ 653 από χώρο πρασίνου και το χα¬ 
ρακτηρισμό του σε οικοδομήσιμο όπως σημειώνεται με τα στοιχεία 
(ΑΒΓΔΕΖΛΜΑ) (ΘΗΚΙΘ) στο σχεδ/μα και 2) με μετατόπιση της Ρ.Γ. 
όπως ειδικώτερα φαίνεται στο τοπ/κό σχέδιά που συνοδεύει την από¬ 
φαση. Το σχεδ/μα με κλ. 1/200 θα αναρτηθεί επί 15/θήμερον στα · 
γραφεία της Δ/νσης Πολ/μίας Πειραιά Νοταρά 93 — 95 για την ενημέ¬ 
ρωση των ενδιαφερομένων. > 

Η απόφαση αυτή να δημοσιευθεί στην Εφημερίδα της Κυβερνήσεως. 

. Πειραιάς, 14.Νοεμβρίου 1990 

Ο Νομάρχης 
Π. ΓΥΦΤΟΥΛΑΣ 


Αριθ. 3078/89 . . 

Εγκριση ρυμοτομικού σχεδίου του οικισμού ΑΕΡΟΧΩΡΙ της κοινότη¬ 
τας Νότιας Ν. Πέλλας και καθορισμός όρων και περιορισμών δόμη¬ 
σης των οικοπέδων αυτού. * 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 228/Α - ) όπως 
τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν. 1337/83 (ΦΕΚ 33/Α) και ειδικώτερα το 
άρθρο 38 αυτού. 

3. Τις διατάξεις του Ν. 1577/1985 (ΦΕΚ 210/Α) ΓΟΚ/85. 

4. Τις διατάξεις του από 24.4.1985 (ΦΕΚ 181/Δ) Π. Δ/τος «τρό¬ 
πος καθορισμού ορίων οικισμών της χώρας μέχρι 2000 κατοίκους ...» 
όπως τροποποιήθηκε και ισχύει. 

5. Τις διατάξεις του από 2.4.1985 (ΦΕΚ 225/Δ) Π. Δ/τος «Μετα¬ 


βίβαση αρμοδιοτήτων στους Νομάρχες για την έγκριση και τροποποί¬ 
ηση ρυμοτομικών σχεδίων καθώς και των όρων και περιορισμών δόμη¬ 
σης αγροτικών οικισμών. 

6. Τις διατάξεις του από 20.8.1985 (ΦΕΚ 414/Δ) «Πολεοδόμηση 
και επέκταση οικισμών της χώρας μέχρι 2000 κατοίκους...». 

7. Το διάγραμμα και τον πίνακα οριστικής διανομής των οικοπέδων 

του οικισμού ΑΕΤΟΧΩΡΙ της κοινότητας Νότιας Ν. Πέλλας που συντά- 
^985 Επιθεώρηση Τοπογραφικής του Υπ. Γεωργίας το έτος 

8. Την απόφαση του κοινοτικού συμβουλίου Νότιας με αρ. 12/90. 

9. Την πράξη γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του νομού με αρ. 84/90, αποφασίζουμε: 

Άρθρο 1 

Εγκρίνεται το ρυμοτομικό σχέδιο του αγροτικού οικισμού ΑΕΤΟ¬ 
ΧΩΡΙ της κοινότητας Νότιας Ν. Πέλλας με τον καθορισμό οικοδομομη- 
σίμων χώρων (Ο.Τ.) καθώς και κοινοχρήστων και κοινωφελών χώρων 
- οδών, εκκλησίας, σχολείου, όπως οι ρυθμίσεις αυτές φαίνονται στο συ¬ 
νημμένο στην παρούσα απόφαση και θεωρημένο από την προϊστάμενη 
του Τμήματος Πολεοδομικών Εφαρμογών με την από 30.11.90 πράξη 
του σχετικό πρωτότυπο χρωματισμένο διάγραμμα σε κλίμακα 1:1000. 

Άρθρο 2 

Εγκρίνεται όπως διατυπώνεται εν συνεχεία ο πολεοδομικός κανονι- 
σμός της περιοχής όπου κατά το άρθρο 1 εγκρίνεται το ρυμοτομικό σχέ- 
. διο: 

2.1. Ελάχιστα όρια εμβαδού και προσώπου οικοπέδων: 

Ελάχιστο εμβαδόν: τριακόσια (300) τετραγωνικά μέτρα 

Ελάχιστο πρόσωπο: δέκα τέσσερα (14) μέτρα. 

2.2. Κατά παρέκκλισιν της προηγουμένης παραγράφου θεωρούνται 
άρτια και οικοδομήσιμα τα οικόπεδα με όποιες διαστάσεις έχουν (ή τις 
τυχόν μικρότερες εφόσον η μείωση δεν οφείλεται σε μεταβιβάσεις). 

α) Την 3.5.1985 ημέρα δημοσίευσης του από 24.4.85 Π. Δ/τος 
(ΦΕΚ 181/Δ). 

β) Στο διάγραμμα του άρθρου 1. 

2.3. Λοιποί γενικοί όροι δόμησης οι προβλεπόμενοι από το 24.4.85 
(ΦΕΚ 181/Δ) Π. Δ/γμα. 

2.4. Ειδικοί όροι δόμησης οι καθοριζόμενοι με την 1596/3.7.87 
(ΦΕΚ 710/Α) απόφαση Νομ. Πέλλας. 

2.5. Κατά τα λοιπά ισχύει η αριθ. 3046/7.10.85 (ΦΕΚ 663/Δ/ 
85). 

Άρθρο 3 

Η ισχύς της απόφασης αυτής αρχίζει από την ημέρα δημοσίευσης της 
στην Εφημερίδα της Κυβερνήσεως. 

Μετά τη δημοσίευση ακριβές αντίγραφο του πρωτοτύπου διαγράμ¬ 
ματος σε κλίμακα .1:1000 που τη συνοδεύει, αναρτάται επί δέκα πέντε 
(15) τουλάχιστον ημέρες στα γραφεία του Τμήματος Πολεοδομίας και 
Πολεοδομικών Εφαρμογών Ν. Πέλλας στο Διοικητήριο της Έδεσσας 
για να λάβουν γνώση οι ενδιαφερόμενοι. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Έδεσσα, 30 Νοεμβρίου 1990 

Ο Νομάρχης 
Μ. ΤΖΙΑΣΤΟΥΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



